टंला,फेब्रुवारि 4: उदालगुरि जिल्लानि सिङाव थानाय बेंगबारिआव बेरगांव कछ-राजबंसि मुल युवा आरो महिला सन्मिलनि आफादआ 4थि नै बोसोरारि जथुमाखौ रबिबाराव खुंफुंबाय। गेवलां जथुमायाव थांखिजानाय बुंथिगिरि आरो दुलाराय कछ राजबंसि फरायसा आफादनि गाहाय नेहाथारि रन्जित कुमार रय बिथांआ बुङोदि, “कछ राजबंसि हारिनि राव, गान्नाय जोमनाय, हारिमु आरो गोथां जारिमिनआ जिल्लाफोराव थांनानै दं”। बिथांआ बुंदोंदि, कछ राजबंसि, जाय हारिआ आसाम हादोरसायाव असमियाफोरजों गोरोबलांदों, सोनाब बेंगलाव बेंगलिफोरजों गोरोबलांदों, बिहार हादोरसायाव बिहारिफोरजों गोरोबलांदों, नेफाल हादोराव नेफालिफोरजों गोरोबलांदों, बैसोर बिथांमोनहा कछ-राजबंसि हारिनि आरो जारिमिनारि कामातापुर राज्योखौ संफिननांगौ।